ET Euroopa Liidu Teataja L 94/12

KOMISJONI RAKENDUSMÄÄRUS (EL) 2017/660,

6. aprill 2017,

ELi kooskõlastatud mitmeaastase kontrolliprogrammi kohta aastateks 2018, 2019 ja 2020, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 29 lõiget 2,

ning arvestades järgmist:

(1) Komisjoni määrusega (EÜ) nr 1213/2008 (2) kehtestati esimene kooskõlastatud mitmeaastane ühenduse kontrolliprogramm aastateks 2009, 2010 ja 2011. Kõnealust programmi jätkati vastavalt järjestikustele komisjoni määrustele. Kõige viimane neist oli komisjoni rakendusmäärus (EL) 2016/662 (3).

(2) ELi toidulaua koostises on kolmkümmend kuni nelikümmend põhitoiduainet. Kuna kolme aasta jooksul toimub pestitsiidide kasutamises olulisi muutusi, tuleks neis toiduainetes esinevaid pestitsiide uurida kolmeaastaste tsüklitena, et hinnata tarbijate kokkupuudet pestitsiididega ning seda, kuidas kohaldatakse ELi õigusakte.

(3) Euroopa Toiduohutusamet (edaspidi „toiduohutusamet“) esitas teadusliku aruande pestitsiidide kontrolliprogrammi väljatöötamise hindamise kohta. Toiduohutusamet jõudis järeldusele, et kui valida vähemalt 32 eri toidukaubast 683 proovi, võiks jääkide piirnormi rohkem kui 1 % ületamise puhul olla määramisviga hinnanguliselt 0,75 % (4). Selliste proovide võtmine tuleks jaotada liikmesriikide vahel vastavalt elanike arvule, nii et igal aastal võetaks vähemalt 12 proovi toote kohta.

(4) Arvesse võeti liidu eelmise ametliku kontrolliprogrammi analüüsitulemused, et tagada, et kontrolliprogrammiga hõlmatud pestitsiidide valik oleks kasutatavate pestitsiidide suhtes tüüpiline.

(5) Komisjoni veebisaidil (5) on avaldatud juhised kvaliteedikontrollianalüüside tegemiseks ja valideerimiseks toidus ja söödas olevate pestitsiidijääkide analüüsimisel.

(6) Kui pestitsiidijäägi määratluses on muid toimeaineid, metaboliite, lagunemis- või reaktsioonisaadusi, tuleks selliste ühendite kohta eraldi aru anda, kui neid on eraldi mõõdetud.

(7) Liikmesriigid, komisjon ja Euroopa Toiduohutusamet on andmete esitamiseks kokku leppinud rakendusmeetmed, näiteks proovikirjeldusstandardi (Standard Sample Description, SSD), (6) (7) mida kasutatakse pestitsiidijääkide analüüsi tulemuste esitamiseks.

(8) Proovivõtumenetluse puhul tuleks kohaldada komisjoni direktiivi 2002/63/EÜ, (8) mis sisaldab Codex Alimentarius'e komisjoni soovitusi proovivõtumeetodite ja -korra kohta.

(9) Vaja on hinnata ka seda, kas järgitakse imikute ja väikelaste toidu pestitsiidijääkide piirnorme, mis on sätestatud komisjoni direktiivi 2006/141/EÜ (9) artiklis 10 ning komisjoni direktiivi 2006/125/EÜ (10) artiklis 7, kusjuures arvesse võetakse üksnes määruses (EÜ) nr 396/2005 sätestatud pestitsiidijääkide määratlusi.

(10) Mis puutub üksiku jäägi määramise meetoditesse, siis peaksid liikmesriigid saama teha kohustuslikke analüüse ametlikes laborites, kus juba kasutatakse nõutavaid valideeritud meetodeid.

(11) Liikmesriigid peaksid esitama eelmise kalendriaasta andmed iga aasta 31. augustiks.

(12) Et vältida segadust, mis võib tuleneda järjestikuste mitmeaastaste programmide kattumisest, tuleks rakendusmäärus (EL) 2016/662 õiguskindluse huvides kehtetuks tunnistada. Seda tuleks siiski veel kohaldada 2017. aastal analüüsitud proovide suhtes.

(13) Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Liikmesriigid võtavad 2018., 2019. ja 2020. aastal proove ja teevad analüüse pestitsiidijääkide määramiseks toodetes vastavalt pestitsiidide ja toodete kombinatsioonidele, mis on esitatud I lisas.

Igast tootest, sealhulgas imikutele ja väikelastele ettenähtud toitudest ja mahepõllumajandusest pärit toodetest võetavate proovide arv on sätestatud II lisas.

Artikkel 2

1. Partii, millest proovid võetakse, valitakse juhuslikult.

Proovivõtmise kord, sealhulgas ühikute arv, peab olema kooskõlas direktiiviga 2002/63/EÜ.

2. Kõiki proove, sealhulgas imikutele ja väikelastele ettenähtud toitude proove, analüüsitakse vastavalt määruses (EÜ) nr 396/2005 sätestatud pestitsiidijääkide määratlustele I lisas sätestatud pestitsiidide suhtes.

3. Imikutele ja väikelastele ettenähtud toitude puhul hinnatakse proove toodetest, mis on kasutusvalmis või mis muudetakse kasutusvalmiks tootja juhendi kohaselt, võttes arvesse direktiivides 2006/125/EÜ ja 2006/141/EÜ sätestatud jääkide piirnorme. Kui sellist toitu võib tarbida nii muutmata kujul kui ka kasutusvalmiks muudetuna, esitatakse tulemused muutmata kujul toidu kohta.

Artikkel 3

Liikmesriigid esitavad 2018., 2019. ja 2020. aastal uuritud proovide analüüside tulemused vastavalt 2019., 2020. ja 2021. aasta 31. augustiks. Need tulemused esitatakse kooskõlas proovikirjeldusstandardiga (SSD).

Juhul kui pestitsiidijäägi määratlus hõlmab rohkem kui üht ühendit (toimeaine, metaboliit ja/või lagunemis- või reaktsioonisaadus), esitavad liikmesriigid aruande analüüsitulemuste kohta vastavalt jäägi ametlikule määratlusele. Lisaks esitatakse tulemused, mis saadakse iga jääkide määratluse alla kuuluva ja analüüsitud aine määramisel, eraldi iga aine kohta, mis on eraldi mõõdetud.

Artikkel 4

Rakendusmäärus (EL) 2016/662 tunnistatakse kehtetuks.

Seda kohaldatakse siiski veel 2017. aastal analüüsitud proovide suhtes.

Artikkel 5

Käesolev määrus jõustub 1. jaanuaril 2018.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. aprill 2017 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) Komisjoni 5. detsembri 2008. aasta määrus (EÜ) nr 1213/2008 kooskõlastatud mitmeaastase ühenduse kontrolliprogrammi kohta aastateks 2009, 2010 ja 2011, et tagada vastavus piirnormidele ja hinnata tarbijate kokkupuudet taimsetes ja loomsetes toiduainetes või nende pinnal esinevate pestitsiidijääkidega (ELT L 328, 6.12.2008, lk 9).

(3) Komisjoni 1. aprilli 2016. aasta rakendusmäärus (EL) 2016/662 ELi kooskõlastatud mitmeaastase kontrolliprogrammi kohta aastateks 2017, 2018 ja 2019, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (ELT L 115, 29.4.2016, lk 2).

(4) Euroopa Toiduohutusamet, Pesticide Monitoring Program: Design Assessment (Pestitsiidide seire programm, katsekorralduse hindamine), EFSA Journal 2015; 13(2): 4005.

(5) Dokument nr SANTE/11945/2015 http://ec.europa.eu/food/plant/docs/plant_pesticides_mrl_guidelines_wrkdoc_11945_en.pdf, kõige viimane versioon.

(6) Standard sample description for food and feed (Toidu- ja söödaproovi kirjeldamise standard) (EFSA Journal 2010; 8(1): 1457).

(7) Use of the EFSA Standard Sample Description ver. 2.0 (SSD) for the reporting of data on the control of pesticide residues in food and feed according to Regulation (EC) No 396/2005 (Euroopa Toiduohutusameti esitatud proovikirjeldusstandardi, versioon 2.0 (SSD), kasutamine toidus ja söödas esinevate pestitsiidijääkide kontrolli andmete esitamiseks vastavalt määrusele (EÜ) nr 396/2005) (EFSA Supporting publication 2015: EN-918).

(8) Komisjoni 11. juuli 2002. aasta direktiiv 2002/63/EÜ, millega kehtestatakse ühenduse proovivõtumeetodid taimsetes ja loomsetes saadustes sisalduvate ja nende pinnal esinevate pestitsiidide jääkide ametlikuks kontrollimiseks ning tunnistatakse kehtetuks direktiiv 79/700/EMÜ (EÜT L 187, 16.7.2002, lk 30).

(9) Komisjoni 22. detsembri 2006. aasta direktiiv 2006/141/EÜ imiku piimasegude ja jätkupiimasegude kohta ning millega muudetakse direktiivi 1999/21/EÜ (ELT L 401, 30.12.2006, lk 1).

(10) Komisjoni 5. detsembri 2006. aasta direktiiv 2006/125/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta (ELT L 339, 6.12.2006, lk 16).

I LISA A OSA Taimset päritolu saadused, (1) millest tuleb proovid võtta 2018., 2019. ja 2020. aastal 2018 2019 2020 b) c) a) Lauaviinamarjad (2) Õunad (2) Apelsinid (2) Banaanid (2) Maasikad (2) Pirnid (2) Greibid (2) Virsikud (sh nektariinid ja samalaadsed hübriidid) (2) Kiivid (2) Baklažaanid (2) Vein (punane või valge) viinamarjadest. (Kui veini konkreetne töötlemistegur ei ole teada, kohaldatakse vaiketegurit 1. Liikmesriikidel palutakse esitada veini puhul kasutatud töötlemistegurid liikmesriigi koondaruandes). Lillkapsad (2) Spargelkapsas (2) Aedsalat (2) Sibulad (2) Melonid (2) Peakapsad (2) Porgandid (2) Kultuurseened (2) Tomatid (2) Kartulid (2) Harilik paprika (2) Spinat (2) Oad (kuivatatud) (2) Nisuterad (3) Kaeraterad (3) (4) Rukkiterad (3) Neitsioliiviõli (kui õli konkreetne töötlemistegur ei ole teada, kohaldatakse rasvlahustuvate ainete puhul vaiketegurit 5, võttes arvesse oliiviõli standardset saagist 20 % oliivide massist; muude kui rasvlahustuvate ainete puhul kohaldatakse õli standardtöötlemistegurit 1. Liikmesriikidel palutakse esitada kasutatud töötlemistegurid liikmesriigi koondaruandes). Odraterad (3) (5) Pruun riis (kooritud riis), mis on määratletud kui koorimata riis pärast seemnekesta eemaldamist (6) B OSA Loomset päritolu saadused, (7) millest tuleb proovid võtta 2018., 2019. ja 2020. aastal 2018 2019 2020 d) e) f) Veiserasv (8) Lehmapiim (9) Kodulinnurasv (8) Kanamunad (8) (10) Searasv (8) Lambarasv (8) C OSA Taimset päritolu toodetes või nende pinnal kontrollitavad pestitsiidi ja toote kombinatsioonid 2018 2019 2020 Märkused 2,4-D b) c) a) Analüüsida üksnes greipides, lauaviinamarjades, baklažaanides ja spargelkapsas ning nende pinnal 2018. aastal, aedsalatis, spinatis ja tomatites ning nende pinnal 2019. aastal, apelsinides, lillkapsastes, pruunis riisis ja kuivatatud ubades ning nende pinnal 2020. aastal. 2-fenüülfenool b) c) a) Abamektiin b) c) a) Atsefaat b) c) a) Atseetamipriid b) c) a) Akrinatriin b) c) a) Aldikarb b) c) a) Aldriin ja dieldriin b) c) a) Metüülasiinfoss b) c) a) Asoksüstrobiin b) c) a) Bifentriin b) c) a) Bifenüül b) c) a) Bitertanool b) c) a) Boskaliid b) c) a) Bromiidioon b) c) a) Analüüsida üksnes paprikas ja selle pinnal 2018. aastal, aedsalatis ja tomatites ning nende pinnal 2019. aastal, pruunis riisis ja selle pinnal 2020. aastal. Bromopropülaat b) c) a) Bupirimaat b) c) a) Buprofesiin b) c) a) Kaptaan b) c) a) Karbarüül b) c) a) Karbendasiim ja benomüül b) c) a) Karbofuraan b) c) a) Kloorantraniliprool b) c) a) Kloorfenapüür b) c) a) Kloromekvaat b) c) a) Analüüsida üksnes baklažaanides, lauaviinamarjades, kultuurseentes ja nisuterades ning nende pinnal 2018. aastal, tomatites ja kaeraterades ning nende pinnal 2019. aastal, porgandites, pirnides, rukkiterades ja pruunis riisis ning nende pinnal 2020. aastal. Klorotaloniil b) c) a) Kloroprofaam b) c) a) Kloropürifoss b) c) a) Metüülkloropürifoss b) c) a) Klofentesiin b) c) a) Analüüsida kõigi loetletud kaupade puhul, välja arvatud teravili. Klotianidiin b) c) a) Tsüflutriin b) c) a) Tsümoksaniil b) c) a) Tsüpermetriin b) c) a) Tsüprokonasool b) c) a) Tsüprodiniil b) c) a) Tsüromasiin b) c) a) Analüüsida üksnes baklažaanides, paprikates, melonites ja kultuurseentes ning nende pinnal 2018. aastal, aedsalatis ja tomatites ning nende pinnal 2019. aastal, kartulites, sibulates ja porgandites ning nende pinnal 2020. aastal. Deltametriin b) c) a) Diasinoon b) c) a) Diklorofoss b) c) a) Dikloraan b) c) a) Dikofool b) c) a) Analüüsida kõigi loetletud kaupade puhul, välja arvatud teravili. Dietofenkarb b) c) a) Difenokonasool b) c) a) Diflubensuroon b) c) a) Dimetoaat b) c) a) Dimetomorf b) c) a) Dinikonasool b) c) a) Difenüülamiin b) c) a) Ditianoon b) c) a) Analüüsida üksnes lauaviinamarjades ja nende pinnal 2018. aastal, õuntes ja virsikutes ning nende pinnal 2019. aastal, pirnides ja pruunis riisis ning nende pinnal 2020. aastal. Ditiokarbamaadid b) c) a) Analüüsida kõikides loetletud toidukaupades ja nende pinnal, välja arvatud spargelkapsad, lillkapsad, peakapsad, oliiviõli, vein ja sibulad. Dodiin b) c) a) Endosulfaan b) c) a) EPN b) c) a) Epoksikonasool b) c) a) Etefoon b) c) a) Analüüsida üksnes paprikates, nisuterades ja lauaviinamarjades ning nende pinnal 2018. aastal, õuntes, virsikutes, tomatites ja nende pinnal ning veinis 2019. aastal, apelsinides ja pirnides ning nende pinnal 2020. aastal. Etioon b) c) a) Etirimool b) c) a) Analüüsida kõigis loetletud toidukaupades ja nende pinnal, välja arvatud teravili. Etofeenproks b) c) a) Famoksadoon b) c) a) Fenamidoon b) c) a) Fenamifoss b) c) a) Fenarimool b) c) a) Analüüsida kõigis loetletud toidukaupades ja nende pinnal, välja arvatud teravili. Fenasakviin b) c) a) Analüüsida kõigis loetletud toidukaupades ja nende pinnal, välja arvatud teravili. Fenbukonasool b) c) a) Fenbutatinaoksiid b) c) a) Analüüsida üksnes baklažaanides, greipides, paprikates ja lauaviinamarjades ning nende pinnal 2018. aastal, õuntes, maasikates, virsikutes, tomatites ja nende pinnal ning veinis 2019. aastal, apelsinides ja pirnides ning nende pinnal 2020. aastal. Fenheksamiid b) c) a) Fenitrotioon b) c) a) Fenoksükarb b) c) a) Fenpropatriin b) c) a) Fenpropidiin b) c) a) Fenpropimorf b) c) a) Fenpüroksimaat b) c) a) Fentioon b) c) a) Fenvaleraat b) c) a) Fiproniil b) c) a) Flonikamiid b) c) a) Analüüsida üksnes baklažaanides, lauaviinamarjades, melonites, paprikates ja nisuterades ning nende pinnal 2018. aastal, õuntes, virsikutes, spinatis, aedsalatis, tomatites, kaeraterades ja odraterades ning nende pinnal 2019. aastal, kartulites, pirnides, pruunis riisis ja rukkiterades ning nende pinnal 2020. aastal. Fluasifop-P b) c) a) Analüüsida üksnes baklažaanides, spargelkapsastes, paprikates ja nisuterades ning nende pinnal 2018. aastal, maasikates, peakapsastes, aedsalatis, spinatis ja tomatites ning nende pinnal 2019. aastal, lillkapsastes, kuivatatud ubades, kartulites ja porgandites ning nende pinnal 2020. aastal. Flubeendiamiid b) c) a) Fludioksoniil b) c) a) Flufenoksuroon b) c) a) Fluopikoliid b) c) a) Fluopüraam b) c) a) Flukviinkonasool b) c) a) Flusilasool b) c) a) Flutriafool b) c) a) Folpeet b) c) a) Formetanaat b) c) a) Fostiasaat b) c) a) Glüfosaat b) c) a) Analüüsida üksnes lauaviinamarjades ja nisuterades ning nende pinnal 2018. aastal, õuntes, virsikutes, odraterades, kaeraterades ja nende pinnal ning veinis 2019. aastal, pirnides, apelsinides ja rukkiterades ning nende pinnal 2020. aastal. Haloksüfop, sealhulgas haloksüfop-P b) c) Analüüsida üksnes spargelkapsastes, greipides, paprikates ja nisuterades ning nende pinnal 2018. aastal, maasikates ja peakapsastes ning nende pinnal 2019. aastal. Ainet ei analüüsita üheski tootes või selle pinnal 2020. aastal. Heksakonasool b) c) a) Heksütiasoks b) c) a) Analüüsida kõigi loetletud kaupade puhul, välja arvatud teravili. Imasaliil b) c) a) Imidaklopriid b) c) a) Indoksakarb b) c) a) Iprodioon b) c) a) Iprovalikarb b) c) a) Isokarbofoss b) c) a) Isoprotiolaan a) Analüüsida üksnes pruunis riisis ja selle pinnal 2020. aastal. Ainet ei analüüsita üheski tootes või selle pinnal 2018. ega 2019. aastal. Metüülkresoksiim b) c) a) Lambda-tsühalotriin b) c) a) Linuroon b) c) a) Lufenuroon b) c) a) Malatioon b) c) a) Mandipropamiid b) c) a) Mepanipüriim b) c) a) Mepikvaat b) c) a) Analüüsida üksnes kultuurseentes ja nisuterades ning nende pinnal 2018. aastal, odra- ja kaeraterades ning nende pinnal 2019. aastal, pirnides, rukkiterades ja pruunis riisis ning nende pinnal 2020. aastal. Metalaksüül ja metalaksüül-M b) c) a) Metamidofoss b) c) a) Metidatioon b) c) a) Metiokarb b) c) a) Metomüül ja tiodikarb b) c) a) Metoksüfenosiid b) c) a) Monokrotofoss b) c) a) Müklobutaniil b) c) a) Oksadiksüül b) c) a) Oksamüül b) c) a) Metüüloksüdemetoon b) c) a) Paklobutrasool b) c) a) Paratioon b) c) a) Metüülparatioon b) c) a) Penkonasool b) c) a) Pentsükuroon b) c) a) Pendimetaliin b) c) a) Permetriin b) c) a) Fosmeet b) c) a) Pirimikarb b) c) a) Metüülpirimifoss b) c) a) Protsümidoon b) c) a) Profenofoss b) c) a) Propamokarb b) c) a) Analüüsida üksnes lauaviinamarjades, melonites, baklažaanides, spargelkapsastes, paprikates ja nisuterades ning nende pinnal 2018. aastal, maasikates, peakapsastes, spinatis, aedsalatis, tomatites ja odraterades ning nende pinnal 2019. aastal, porgandites, lillkapsastes, sibulates ja kartulites ning nende pinnal 2020. aastal. Propargiit b) c) a) Propikonasool b) c) a) Propüsamiid b) c) a) Prosulfokarb b) c) a) Protiokonasool b) c) a) Analüüsida üksnes paprikates ja nisuterades ning nende pinnal 2018. aastal, peakapsastes, aedsalatis, tomatites, kaeraterades ja odraterades ning nende pinnal 2019. aastal, porgandites, sibulates, rukkiterades ja pruunis riisis ning nende pinnal 2020. aastal. Pümetrosiin b) c) Analüüsida üksnes baklažaanides, melonites ja paprikates ning nende pinnal 2018. aastal, peakapsastes, aedsalatis, maasikates, spinatis ja tomatites ning nende pinnal 2019. aastal. Ainet ei analüüsita üheski tootes ega selle pinnal 2020. aastal. Püraklostrobiin b) c) a) Püridabeen b) c) a) Pürimetaniil b) c) a) Püriproksüfeen b) c) a) Kinoksüfeen b) c) a) Spinosaad b) c) a) Spirodiklofeen b) c) a) Spiromesifeen b) c) a) Spiroksamiin b) c) a) Tau-fluvalinaat b) c) a) Tebukonasool b) c) a) Tebufenosiid b) c) a) Tebufenpüraad b) c) a) Analüüsida kõigis loetletud toidukaupades ja nende pinnal, välja arvatud teravili. Teflubensuroon b) c) a) Teflutriin b) c) a) Terbutüülasiin b) c) a) Tetrakonasool b) c) a) Tetradifoon b) c) a) Analüüsida kõigis loetletud toidukaupades ja nende pinnal, välja arvatud teravili. Tiabendasool b) c) a) Tiaklopriid b) c) a) Tiametoksaam b) c) a) Metüültiofanaat b) c) a) Metüültolklofoss b) c) a) Tolüülfluaniid b) c) a) Analüüsida kõigis loetletud toidukaupades ja nende pinnal, välja arvatud teravili. Triadimefoon ja triadimenool b) c) a) Triasofoss b) c) a) Trifloksüstrobiin b) c) a) Triflumuroon b) c) a) Vinklosoliin b) c) a) D OSA Loomset päritolu toodetes või nende pinnal kontrollitavad pestitsiidi ja toote kombinatsioonid 2018 2019 2020 Märkused Aldriin ja dieldriin d) e) f) Bifentriin d) e) f) Klordaan d) e) f) Kloropürifoss d) e) f) Metüülkloropürifoss d) e) f) Tsüpermetriin d) e) f) DDT d) e) f) Deltametriin d) e) f) Diasinoon d) e) f) Endosulfaan d) e) f) Famoksadoon d) e) f) Fenvaleraat d) e) f) Heptakloor d) e) f) Heksaklorobenseen d) e) f) Heksaklorotsükloheksaan (HCH, α-isomeer) d) e) f) Heksaklorotsükloheksaan (HCH, β-isomeer) d) e) f) Indoksakarb e) Analüüsida üksnes piimas 2019. aastal. Lindaan d) e) f) Metoksükloor d) e) f) Paratioon d) e) f) Permetriin d) e) f) Metüülpirimifoss d) e) f) (1) Seoses analüüsitavate toorainetega tuleb toodete selliste osade puhul, mille suhtes kohaldatakse jääkide piirnorme, analüüsida komisjoni 24. juuni 2014. aasta määruse (EL) nr 752/2014 (millega asendatakse Euroopa Parlamendi ja nõukogu määruse (EÜ) nr 396/2005 I lisa (ELT L 208, 15.7.2014, lk 1)) I lisa A osas loetletud rühma või alarühma põhitoodet, kui ei ole sätestatud teisiti. (2) Analüüsida töötlemata tooteid (sealhulgas külmutatud tooteid). (3) Kui rukki-, nisu-, kaera- ja odrateradest ei ole piisavalt kättesaadavaid proove, võib analüüsida ka rukki, nisu, kaera ja odra täisterajahu ning teatada töötlemistegur. Kui konkreetsed töötlemistegurid ei ole teada, kohaldatakse vaiketegurit 1. (4) Kui kaerateradest ei ole piisavat arvu kättesaadavaid proove, võib kaerateradest võtmata jäänud proovide nõutud arvu moodustava osa lisada odraterade proovidele, mille tulemusena kaerateradest võetud proovide arv väheneb ja odraterade proovide arv proportsionaalselt suureneb. (5) Kui odrateradest ei ole piisavat arvu kättesaadavaid proove, võib odrateradest võtmata jäänud proovide nõutud arvu moodustava osa lisada kaerateradest võetud proovidele, mille tulemusena odrateradest võetud proovide arv väheneb ja kaerateradest võetud proovide arv proportsionaalselt suureneb. (6) Vajaduse korral võib analüüsida ka poleeritud riisiteri. EFSA-le tuleb teatada, kas analüüsiti poleeritud või kooritud riisi. Kui analüüsiti poleeritud riisi, siis teatatakse töötlemistegur. Kui konkreetsed töötlemistegurid ei ole teada, kohaldatakse vaiketegurit 0,5. (7) Seoses analüüsitavate toorainetega tuleb toodete selliste osade puhul, mille suhtes kohaldatakse jääkide piirnorme, analüüsida komisjoni 24. juuni 2014. aasta määruse (EL) nr 752/2014 (millega asendatakse Euroopa Parlamendi ja nõukogu määruse (EÜ) nr 396/2005 I lisa (ELT L 208, 15.7.2014, lk 1)) I lisa A osas loetletud rühma või alarühma põhitoodet, kui ei ole sätestatud teisiti. (8) Analüüsida töötlemata tooteid (sealhulgas külmutatud tooteid). (9) Analüüsida tuleb värsket piima (töötlemata), sealhulgas külmutatud, kuumutatud ja steriliseeritud, pastöriseeritud või filtritud piima. (10) Analüüsida tuleb terveid, kooreta mune.